
PREKIŲ NUOMOS SUTARTIS Nr  1	

202__m ___________ mėn. - __d.


UAB SANGAIDA, atstovaujama pardavimų 	
 	, toliau vadinama „Nuomotoju”, iš vienos pusės, ir  		
 	, toliau vadinama „Nuomininku”, iš kitos pusės, kartu vadinami „Šalimis“, sudarėme šią sutartį:

1. Sutarties objektas
1.1. „Nuomotojas” įsipareigoja išnuomoti „Nuomininkui” materialinių vertybių perdavimo akte, kuris yra neatskiriama šios sutarties dalis ir pažymėtas kaip Priedas Nr.1, nurodytus daiktus ir perduoti juos laikinai valdyti ir naudotis jais už užmokestį, o
„Nuomininkas“ įsipareigoja mokėti nuomos mokestį šios sutarties 2 p. nustatyta tvarka.
2. Atsiskaitymo tvarka
2.1. Už perduotus daiktus „Nuomininkas” atsiskaito grynaisiais pinigais arba mokestiniu pavedimu prieš atsiimdamas daiktus. Išnuomojamų daiktų pavadinimai, jų kiekis ir vertė yra nurodyta materialinių vertybių perdavimo akte (Priedas Nr. 1).
2.2. „Nuomininkas” už negrąžintus, sugadintus ar sudaužytus daiktus sumoka pilną daiktų kainą, nurodytą materialinių vertybių perdavimo akte (Priedas Nr. 1).
3. Daiktų išdavimo, grąžinimo tvarka
3.1. „Nuomininkas” turi teisę pareikalauti, kad „Nuomotojas“ leistų apžiūrėti nuomojamus daiktus, siekiant įvertinti jų būklę.
3.2. „Nuomininkas“ išsinuomotus daiktus pasiima savo transportu arba pagal abipusį susitarimą juos pristato „Nuomotojas“„Nuomininko“ nurodytu adresu. Transportavimo kaina į indų nuomos paslaugos kainą neįskaičiuota. Kaina skaičiuojama pagal atskirą susitarimą, priklausomai nuo užsakytų daiktų kiekių ir pristatymo vietos.
3.3. Į nuomos kainą yra įskaičiuota indų, taurių, stiklinių ir kitų prekių plovimo paslauga. Grąžinamų indų, taurių, stiklinių ir kitų prekių plauti nereikia, tačiau indus prašome grąžinti be maisto likučių.
3.4. Į nuomos kainą yra įskaičiuota staltiesių valymo paslauga, todėl jų plauti ar valyti nereikia, tačiau „Nuomininkas” įsipareigoja grąžinti staltieses tvarkingas, tekstilė turi būti išdžiovinta, kad nesupelytų, be maisto, vaško, gėlių likučių. Ant staltiesės

draudžiama be padėkliukų dėti: degančias žvakes, surūdijusius daiktus, šaltas ugneles, smilkalus ar kitus daiktus, galinčius pažeisti staltiesę.
3.5. Pakrovus daiktus į „Nuomininko” transportą, už daiktų saugumą, kokybę ir komplektaciją atsako „Nuomininkas”.
3.6. „Nuomininkas” privalo grąžinti daiktus tvarkingai supakuotus dėžėse, kuriose daiktai buvo pristatyti ar paimti.
3.7. Jei „Nuomininkui” daiktai yra pristatomi „Nuomotojo“ transportu ant palėtės, tai grąžinant daiktai turi būti sudėti ant palėtės ir pilnai apvynioti plėvele (iš visų pusių, be tarpų).
3.8 Plėvelė į nuomos kainą neįskaičiuota, ją galima įsigyti papildomai už 4.40€ su PVM. Pakavimo dėžių sugadinimo ar praradimo atveju „Nuomininkas” atlygina pilną pakavimo dėžių kainą, kuri yra nurodyta materialinių vertybių perdavimo akte (Priedas Nr. 1).
3.9. „Nuomininkas” išsinuomotus daiktus grąžina iki materialinių vertybių perdavimo akte (Priedas Nr.1) nurodyto termino.
3.10. Rezervuojant daiktus nuomai, būtina sumokėti 20% pilnos nuomos vertės avansą, kuris nėra grąžinamas rezervacijos atšaukimo atveju.
3.11. Nuomos priėmimo/išdavimo punkto darbo laikas: I – V 9:00 – 17:00 val.;
4. Šalių atsakomybė
4.1. Už šios Sutarties pažeidimą, nevykdymą ar netinkamą vykdymą šalys atsako Lietuvos Respublikos civilinio kodekso nustatyta tvarka.
4.2. „Nuomininkui” grąžinus išsinuomotus daiktus pavėluotai, jis privalo sumokėti
„Nuomotojui” nuomos mokestį už visą laiką, kurį buvo pavėluota gražinti daiktus.
4.3. „Nuomininkui“ išsinuomotų daiktų negrąžinus, jis turi atlyginti „Nuomotojui“ tų daiktų vertę (daiktų vertė yra nurodyta materialinių vertybių perdavimo akte (Priedas Nr.1), taip pat sumokėti nuomos mokestį bei atlyginti kitus „Nuomotojo“ patirtus nuostolius.
4.4. Už negrąžintus, sugadintus ar sudaužytus daiktus „Nuomininkas” sumoka tą pačią dieną, kai grąžinami ir patikrinami daiktai.
5. Baigiamosios nuostatos
5.1. Sutartis įsigalioja nuo pasirašymo momento ir galioja iki visiško įsipareigojimų įvykdymo.
5.2. Visi ginčai, kylantys tarp šalių, sprendžiami tarpusavio derybų keliu. Šalims nesusitarus, ginčai sprendžiami įstatymų nustatyta tvarka. Bylų teismingumas nustatomas pagal „Nuomotojo” buveinės vietą.
5.3. Sutartis pasirašyta dviem egzemplioriais, po vieną kiekvienai šaliai.

